### 17.    [adresse] - Driftsudgifter og anvendelse

**Åbent**

Sagsnr.: 326-2016-57907       J.nr.: 82.16.00           Dokumentnr.:
326-2016-393625

**Sagstype**

Beslutning.

**Resume og sagens baggrund**

På budgetseminar 2016 har Kommunalbestyrelsen bedt om en
redegørelse for driftsudgifterne på bygningskomplekset [adresse] - samt
hvilket niveau driftsudgifterne vil være ved en yderligere anvendelse af
bygningen i forhold til nuværende.

**Indstillinger**

Direktøren indstiller, at anvendelse af bygningskomplekset
[adresse] ikke udvides permanent, og at bygningskomplekset, jvf.
ejendomsstrategien, forsøges solgt.

**Behandling**

Økonomiudvalget, Kommunalbestyrelsen.

**Sagsfremstilling**

Bygningskomplekset [adresse] består af et forhus og
baghus, se bilag 1. På nuværende tidspunkt bliver baghuset anvendt som
Ungdomsskole, mens forhuset på i alt ca. 1.078 m2 ikke anvendes.

*Nuværende anvendelse og drift*

Forhuset anvendes pt. ikke, men stueplanen har tidligere
indeholdt 10. klasse samt Roskilde Tekniske Skole. 1. salen har ikke været
anvendt siden den oprindelige anvendelse som rådhus.

Den nuværende driftsøkonomi på forhuset finansieres af
forskellige partnerskabsholdere, som udgør Team Ejendom, Høng Skole og
fællesudgifter der afholdes sammen med Ungdomsskolen. Der er ikke udarbejdet en
tilstandsrapport på bygningen, og der foreligger ligeledes ikke en detaljeret
vedligeholdelsesplan.

*Fuld anvendelse og drift*

Såfremt bygningskomplekset [adresse] ønskes anvendt fuldt
ud, er der ca. 1.078 m2 ledige til anvendelse i forhuset. Som det fremgår af
notatet, har forhusbygningen været anvendt til forskellige aktiviteter, og
bygningen er i den stand, som de tidligere brugere har efterladt den i. Såfremt
fremtidig anvendelse er uændret i forhold til tidligere anvendelse, burde det
være muligt at anvende bygningen i dens nuværende indvendige udformning.

Anvendelsen af forhusbygningen uden anvendelsesændringer vil
alt andet lige medføre en forøgelse af driftsøkonomien på ca. 168.000 kr. Såfremt
der ønskes en tilpasning til en mere reel driftsøkonomi, bør Høng Skoles
driftsøkonomi på ejendommen overføres til Team Ejendom. I forhold til fremtidig
anvendelse af forhusbygningen, er det på nuværende tidpunkt ikke vurderet,
hvorvidt der skal ske bygningsmæssige ændringer såsom klima, varme m.m. som
følge af andre brugere end de tidligere brugere.

*Salg af bygning*

Kommunalbestyrelsen har via sin ejendomsstrategi vedtaget
kontinuerligt at vurdere, om bygninger, som ikke anvendes, kan blive gjort salgsbare,
for derved at nedbringe de løbende driftsomkostninger på ejendomsområdet.
Bygningskomplekset [adresse], består som nævnt af forhusbygningen og
baghusbygningen, og er på nuværende tidspunkt ikke alle ledige. Dette medfører,
at der skal findes en løsning for de nuværende brugere, hvis [adresse] skal
afhændes.

Der er i forbindelse med denne sag ikke lavet en egentlig
vurdering af Høng Rådhus' salgsværdi, som anbefales foretaget, såfremt der skal
arbejdes videre med dette forslag. Det kan oplyses, at der medio 2011 blev
foretaget en vurdering af flere bygninger, herunder bygningskomplekset Høng
Rådhus, hvilket gav en indikationspris på ca. 6,5 mio. kr. som projektejendom.
Der er i de sidste år ikke arbejdet på et egentligt salg af [adresse], som i ejendomsstrategien
fremstår som en bygning, der skal afklares i forhold til salg.

*Sammenhæng med Kultur- og Jørgen Jeppesen ([adresse])*

I forbindelse med at Kommunalbestyrelsen besluttede, at
etablere [adresse] i området omkring skolen, biblioteket og de nuværende
idrætsfaciliteter, er der også indarbejdet muligheder for foreningslokaler.
Disse lokaler er som udgangspunkt ikke tænkt som egne lokaler for specifikke
foreninger, men i høj grad som fleksible lokaler, således at den fælles
benyttelsesgrad af disse lokaler er så højt som muligt, men som stadig rummer
gode muligheder for de sociale aspekter i foreningsregi.

I projekt [adresse] er den samlede økonomi for Kalundborg Kommunes
andel på ca. 35 mio. kr. mens et forventet tilskud fra Lokale og Anlægsfonden
på ca. 10 mio. er indlagt som en forudsætning. Selve projektet forventes
færdigt medio 2019.

*Midlertidig anvendelse af bygning.*

Med hensyn til anvendelsen af den nuværende forhusbygning
vil en midlertidig anvendelse i de 1.078 m2 kunne finde sted indtil projekt [adresse]
er færdigetableret eller til hele bygningskomplekset [adresse] er solgt.
Denne løsning vil kræve en tilpasning af driftsbudgettet i perioden som
skitseret i afsnittet vedr. fuld anvendelse og drift. Ligeledes forudsætter det
forholdsvis præcise aftaler med evt. brugere om vilkårerne for anvendelsen i
denne midlertidige periode.

**Økonomiske konsekvenser**

På nuværende tidspunkt ingen konsekvenser.

**Økonomiudvalgets møde den 23.
november 2016:**

Økonomiudvalget anbefaler følgende:

1. At [adresse] midlertidig kan anvendes til foreninger,
der i dag har til huse i lejede lokaler.

2. At den sparede husleje tilgår driften af [adresse].

3. At foreningerne selv varetager renligholdelsen af de
lokaler, som stilles til rådighed i rådhuset.

4. At [adresse] fortsat forsøges solgt.

5. At eventuelle mer- eller mindreudgifter ved driften af
[adresse] financieres via ejendomsstrategien.

**Bilag**

|  |  |
| --- | --- |
| Driftsudgifter ved udnyttelse af forhuset på [adresse] som foreningshus | 326-2016-393635 |
| Luftfoto og plantegninger Høng Rådhus | 326-2016-394396 |